hy hy en hy hy hy hy hy hy hy hy hy hy en hy hy hy ja hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Էլվիսը ծնվել է 1935թ. հունվարի 8-ին ԱՄՆ-ի Միսսիսիպի նահանգում, Վերնոն և Գլեդիս
Փրեսլիների ընտանիքում: Նա լույս աշխարհ էր եկել երկվորյակ եղբոր հետ միասին, որը, սակայն, մահանում է ծնվելուց քիչ ժամանակ անց: Հոր արմատները գալիս էին Գերմանիայից ու Շոտլանդիայից, իսկ մայրը շոտլանդական ու իռլանդական ծագում ուներ: Ընտանիքում դոմինանտ դիրք էր զբաղեցնում մայրը: Վերնոնը աշխատասեր մարդ չէր, եկամտի մշտական աղբյուր չուներ, հետևաբար` ընտանիքը կարիքի մեջ էր ապրում: Փրեսլիների ընտանիքը երաժշտասեր ու հավատացյալ էր. պարբերաբար եկեղեցի այցելելն ու հոգևոր երգչախմբում երգելը պարտադիր էր տղայի համար: 11-ամյակի կապակցությամբ ծնողները Էլվիսին կիթառ են նվիրում. նյութական միջոցները չէին բավականացրել հեծանիվ գնելու համար: Հնարավոր է, որ ծնողների այս որոշումը ճակատագրական դեր է խաղացել երեխայի ապագայի հարցում: Արդյունքը իրեն սպասել չտվեց. արդեն իսկ մի քանի ամսից տղան երաժշտական մի մրցույթում մրցականի է արժանանում:
1948թ. նոյեմբերին ընտանիքի հոր համար համապատասխան աշխատանք գտնելու նպատակով Փրեսլիները տեղափոխվում են Մեմֆիս: Այստեղ Էլվիսը սկսում է ավելի լրջորեն հետաքրքրվել երաժշտությամբ (հատկապես` քանթրի, բլյուզ, բուգի-վուգի և այլն): 1950թ. Էլվիսը սկսում է կիթառի դասընթացների գնալ հարևան Ջեսսի Լի Դենսոնի մոտ: Վերջինիս շնորհիվ նա ծանոթանում այլ երաժիշտների հետ, որոնց հետ միասին սկսում է ազատ ելույթներ ունենալ իրենց շենքի առջև` հիմնականում քանթրի և գոսփել ոճերով: 1953թ., դպրոցն ավարտելուց երկու ամիս առաջ, Էլվիսը որպես վոկալիստ-կիթառահար մասնակցում է դպրոցական ամենամյա փառատոնին և դրան հաջորդած մի քանի երաժշտական միջոցառումներին:
1953թ. օգոստոսին Փրեսլին որոշում է ձայնագրվել հայտնի “Sun records”-ի սեփականատեր
Փրեսլին, Մուրն ու Բլեքը
Սեմ Ֆիլիփսին պատկանող ''Memphis Recording Service'' ստուդիայում: Վճարելով ընդամենը 8 դոլլար` ապագա աստղը ձայնագրում է երկու երգից բաղկացած ձայնասկավառակ` “My Happiness” և “That’s When Your Heartaches Begin”: Հետագայում Էլվիսը նշել է, որ որոշել է ձայնագրվել մորը անակնկալ մատուցելու կամ պարզապես փորձելու համար: Ֆիլիփսը որոշակի հետաքրքրություն է ցուցաբերում նորահայտ երգչի նկատմամբ, սակայն երկար ժամանակ Էլվիսը ոչ մի առաջարկ չէր ստանում ընկերության կողմից: 1954թ. Փրեսլին ևս երկու երգ է ձայնագրում (“I’ll Never Stand in Your Way” և “It Wouldn’t Be the Same Without You”): 1954թ. Էլվիսը փորձում է համալրել ‘’Songfellows’’ խմբի կազմը, սակայն նրան մերժում են` ասելով, որ երգել չգիտի (ինչպես հետագայում խոստովանել է երգիչը):
1954թ. հունիսի 26-ին Փրեսլին հրավիրվում է “Sun records”. Ֆիլիփսը մտադիր էր “Without You” անունով երգ ձայնագրել և գլխավոր վոկալիստ էր փնտրում: Էլվիսին առաջարկվում է համագործակցել կիթառահար Սքոթի Մուրի և կոնտրաբասիստ Բիլլ Բլեքի հետ: Աշխատանքային գործընթացներից մեկի ժամանակ, երբ երաժիշտները փոքրիկ դադար են առնում, Էլվիսը սկսում է նվագել Արթուր Կրուդապի “That’s All Right (Mama)” հայտնի երգը: Ընկերները միանում են նրան` մի նոր, թարմ շունչ ու անսպասելի ռիթմ հաղորդելով երգին: Ֆիլիփսը, լսելով կատարումը, որոշում է ձայնագրել այն: Շուտով այն հայտնվում է տեղի ռադիոկայանների ուշադրության կենտրոնում: Ուղիղ եթերով հեռարձակվող հաղորդումների ընթացքում ունկնդիրները սկսում են հարցուփորձ անել երգչի մասին: Շուտով Փրեսլին հրավիրվում է այդ հաղորդումներից մեկին` անձամբ պատասխանելու երաժշտասերների հարցերին: Այս երգին հաջորդում են նմանատիպ այլ կատարումներ (նույն եռյակի կողմից), որոնք էլ ավելի մեծ հաջողություններ են գրանցում: 1954թ.-ից Փրեսլին, Մուրն ու Բլեքը “The Blue Moon Boys” անվան տակ սկսում են հանդես գալ տարբեր ակումբներում` ավելի մեծ ճանաչում ձեռք բերելով տեղի երաժշտասերների շրջանակներում: Այդ ընթացքում Էլվիսը շարունակում էր ձայնագրվել: 1955թ. Փրեսլիի “Baby, Let’s Play House” ձայնասկավառակը
հայտնվում է “Billboard” հեղինակավոր ամսագրի լավագույն քանթրի երգերի ցանկի 5-րդ հորիզոնականում: 1956-58թթ. Էլվիսի կարիերան կտրուկ ծաղկում է ապրում. երգիչը սկսում է ձայնագրվել “RCA Records”-ում: Բացի Մուրից ու Բլեքից, Փրեսլիին միանում են նաև այլ երաժիշտներ` էլ ավելի վառ ու տարբերվող դարձնելով խմբի կատարումները: Այս նոր համագործակցության արդյունքում ծնվում է “Elvis Presley” ալբոմը, որը ԱՄՆ-ի ազգային հիթ-շքերթի առաջատարն է դառնում: Ալբոմի գլխավոր հիթը “Blue Suede Shoes” էր (Կարլ Փերքինսի երգը), որը մեծ հաջողություն է ունենում: Այն ներառում էր նաև այնպիսի կատարումներ, ինչպիսիք էին Ռեյ Չարլզի ‘’I Got a Woman” և Լիթլ Ռիչարդի ‘Tutti Frutti” հայտնի հիթերի նորովի մեկնաբանությունները: Այս տարիներին է Փրեսլին իրական ճանաչում ձեռք բերում: Նրա փառքը դուրս է գալիս ԱՄՆ-ի սահմաններից` հասնելով Մեծ Բրիտանիա, Կանադա, Ավստրալիա, Հարավային Աֆրիկա ու Իտալիա: Փրեսլին սկսում է հանդես գալիս հյուրախաղերով` ինչպես հայրենիքում, այնպես էլ արտասահմանում:
Փրեսլին ուժերը փորձում է նաև կինոյի աշխարհում: 1956թ. նա դերասանական առաջին քայլերն է կատարում, որին հաջորդում է հայտնի “Paramount Pictures”-ի հետ համագործակցության պայմանագիրը: Սրան հաջորդում են ոչ պակաս հայտնի “20th Century Fox” ընկերության կողմից ստացված առաջարկները: Փրեսլիի մասնակցությամբ ամենահայտնի ֆիլմերից են` ‘’Love Me Tender’’, ‘’Jailhouse Rock’’ “Viva Las Vegas”, “Aloha from Hawaii” և այլն:
1958թ. Փրեսլին զինվորական ծառայության է անցնում ԱՄՆ բանակում: Իշխանություններն ի սկզբանե մտածում էին Փրեսլիին հատուկ կարգի ծառայություն առաջարկել, սակայն հաշվի առնելով հասարակաության լայն խավի բացասական տրամադրվածությունը ռոքն’ռոլի հանդեպ, որոշում են, որ ժանրի գլխավոր աստղը պետք է շարքային զինծառայություն անցնի: Հետագայում Էլվիսը նշել է, որ չի խուսափել բանակից ու միշտ էլ ցանկացել է ծառայել: Բանակից վերադառնալուց ու Հոլիվուդ տեղափոխվելուց հետո ռոքն’ռոլի արքան աստիճանաբար կախվածություն է ձեռք բերում որոշ դեղամիջոցներից, որոնք ընդունում էր ֆիզիկական լավ տեսք պահպանելու ու հագեցած հյուրախաղերի ընթացքում հոգնածությունը հաղթահարելու համար: 70-ական թթ. Փրեսլին արդեն լուրջ կախվածություն ուներ թմրադեղերից, ինչը առողջական որոշ խնդիրներ էր առաջ քաշել: Չնայած այս ամենին` արքան շարունակում էր ակտիվ համերգային գործունեություն ծավալել. 1969-77թթ. ընթացքում նա մոտ 1100 համերգ է տալիս ԱՄՆ-ում` զուգահեռ նոր սինգլներ ու ձայնասկավառակներ թողարկելով:
1977թ. օգոստոսի 16-ին Էլվիսին մահացած են գտնում «Գրեյսլենդ» կոչվող իր առանձնատանը: Մահվան պատճառ հայտարարվեց տարատեսակ դեղամիջոցների (այլ վարկածով` թմրադեղերի) չարաշահումը:
Ըստ հայտնի «Ռոլլինգ Սթոուն» ամսագրի՝ «Բոլոր ժամանակների լավագույն կատարողներ»-ի շարքում Փրեսլին երրորդն է՝ զիջելով միայն «Բիթլզին» ու Բոբ Դիլանին: Փրեսլիի երաժշտական ձեռքբերումները տպավորիչ ու հիշարժան են: Նա երեք անգամ արժանացել է «Գրեմմի» մրցականի (1968, 1973, 1975), ամբողջ աշխարհում վաճառել է մեկ միլիարդից ավելի ալբոմ (60%-ը՝ ԱՄՆ-ում): Հայրենիքում Փրեսլիի ալբոմներից 150-ը արժանացել են ոսկե և արծաթե կոչմանը: Նա մի շարք հայտնի հիթ-շքերթների ռեկորդակիր է: «Գրեյսլենդը» ԱՄՆ-ում Սպիտակ տանից հետո երկրորդն է այցելուների թվով: Էլվիս Փրեսլին, անկասկած, համաշխարհային երաժշտության ու ինչու ոչ, նաև կինեմատոգրաֆի, ամենավառ դեմքերից մեկն է, որի անունը չի խամրում տարիների ընթացքում, ընդհակառակը` էլ ավելի կենդանի ու լեգենդար է դառնում: «Արքայի» ամենասիրված հիթերից են` “A Little Less Conversation” “All Shook Up” “Always on My Mind” “Blue Suede Shoes” “Blue Christmas” “Can't Help Falling in Love” “Good Rocking Tonight” “Jailhouse Rock” “Love Me Tender” “Suspicious Minds” և այլն:
Posted by Արվեստի Աշխարհը at 09:34
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.